ΣΥΝΕΛΕΥΣΗ ΙΣΗΣ ΕΚΠΡΟΣΩΠΗΣΗΣ ΤΗΣ ΣΥΜΒΑΣΗΣ ΠΟΥ ΣΥΝΑΦΘΗΚΕ ΜΕΤΑΞΥ ΤΩΝ ΚΡΑΤΩΝ ΤΗΣ ΑΦΡΙΚΗΣ, ΤΗΣ ΚΑΡΑΪΒΙΚΗΣ ΚΑΙ ΤΟΥ ΕΙΡΗΝΙΚΟΥ ΚΑΙ ΤΗΣ ΕΥΡΩΠΑΪΚΗΣ ΕΝΩΣΗΣ (ΑΚΕ-ΕΕ)

ΨΗΦΙΣΜΑ () για τη Νιγηρία

Η Συνέλευση Ίσης Εκπροσώπησης ΑΚΕ-ΕΕ,

- συνελθούσα στο Λουξεμβούργο από τις 23 έως τις 26 Σεπτεμβρίου 1996,

- έχοντας υπόψη τα προηγούμενα ψηφίσματά της για τη Νιγηρία,

- έχοντας υπόψη τα προηγούμενα ψηφίσματα του Ευρωπαϊκού Κοινοβουλίου επί του ιδίου θέματος,

Α. ανησυχώντας έντονα για τη δια της βίας παραμονή στην εξουσία του στρατιωτικού καθεστώτος του κ. Abacha, το οποίο αψηφά τη διεθνή κοινότητα αγνοώντας το αποτέλεσμα της προεδρικής εκλογής της 12ης Ιουνίου 1993, και το οποίο κατέλυσε όλους τους δημοκρατικούς θεσμούς και συγκεκριμένα όλες τις τοπικές και εθνικές εκλογικές εντολές καθώς και τα πολιτικά κόμματα,

Β. επανεπιβεβαιώνοντας την εκ μέρους της καταδίκη της εκτέλεσης του Ken Saro-Wiwa και οκτώ άλλων ενεργών μελών ogonis το Νοέμβριο 1995, καθώς και της δολοφονίας, τον Ιούνιο 1996, της συζύγου του δημοκρατικά εκλεγέντος προέδρου Moshood Abiola, ο οποίος φυλακίσθηκε μετά την έκβαση των εκλογών του 1993,

Γ. ανησυχώντας έντονα για το γεγονός ότι, παρά την πρόσφατη απελευθέρωση μικρού αριθμού πολιτικών κρατουμένων, εξακολουθούν να κρατούνται πολυάριθμοι φυλακισμένοι για λόγους πεποιθήσεων υπό φρικιαστικές συνθήκες ενώ εξακολουθούν να συλλαμβάνονται πολλά άλλα άτομα, τη στιγμή που οι «19 Ogonis» πρόκειται να εκδικασθούν από ειδικό δικαστήριο παρεμφερές με εκείνο που καταδίκασε σε θάνατο τον Ken SaroWiwa και 8 άλλα ενεργά μέλη ogonis το Νοέμβριο του 1995,

Δ. ανησυχώντας λόγω της έκθεσης της Επιτροπής δικαιωμάτων του ανθρώπου των Ηνωμένων Εθνών που δημοσιεύθηκε τον Ιούλιο 1996 για τη Νιγηρία και η οποία, στο κεφάλαιο Δ που αφορά τα βασικά ζητήματα ανησυχίας, αναφέρει την παραβίαση των συνταγματικών δικαιωμάτων, τις αυθαίρετες συλλήψεις, τα βασανιστήρια, τη μεγάλη αθλιότητα των συνθηκών διαβίωσης στις φυλακές και την εκτέλεση θανατικών ποινών μετά από δίκη άνευ δικαιώματος άσκησης έφεσης, κατά παραβίαση των διεθνών κριτηρίων για μια δίκαιη δίκη, και ζητώντας την αποκατάσταση του κράτους δικαίου στη Νιγηρία, την κατάργηση της θανατικής ποινής, τη λήψη των μέτρων που απαιτούνται για να δοθεί τέλος σε όλες τις παράνομες, αυθαίρετες και συνοπτικές εκτελέσεις και για να εμποδισθεί η προσφυγή των μελών των σωμάτων ασφαλείας σε βασανιστήρια, αυθαίρετες συλλήψεις και κρατήσεις,

Ε. συγκλονισμένη από τη δολοφονία, στις 4 Ιουνίου 1996, της κ. Kudiratu Abiola, συζύγου του δημοκρατικά εκλεγέντος προέδρου της Νιγηρίας, κ. Moshood Abiola,

ΣΤ. παρατηρώντας μετά λύπης ότι η κυβέρνηση της Νιγηρίας φέρει την ευθύνη για τη δημιουργία μιας εξόριστης αντιπολίτευσης η οποία απειλεί να προσφύγει στα όπλα προκειμένου να παύσουν οι παραβιάσεις των δικαιωμάτων του ανθρώπου,

Ζ. ανησυχώντας για τις πληροφορίες σύμφωνα με τις οποίες η διερευνητική ομάδα της Γενικής Γραμματείας των Ηνωμένων Εθνών που εστάλη στη Νιγηρία αποτέλεσε, κατά τη διάρκεια της εκεί αποστολής της, το στόχο παρενοχλήσεων και μέτρων κράτησης, λόγω των δραστηριοτήτων της σχετικά με τους υπερασπιστές των δικαιωμάτων του ανθρώπου και άλλους,

Η. εκφράζοντας την ικανοποίησή της για την εξάμηνη παράταση των περιορισμένων μέτρων που έλαβε η Ευρωπαϊκή Ένωση έναντι της Νιγηρίας, αλλά και τη λύπη της για το γεγονός ότι δεν εγκρίθηκαν ενεργητικότερα μέτρα, βάσει των συστάσεων που υπέβαλε η παρούσα Συνέλευση στο ψήφισμα που ενέκρινε στο Windhoek,

Θ. πεπεισμένη ότι οι διεθνείς και συντονισμένες κυρώσεις προς απομόνωση των αρχών της Νιγηρίας στο οικονομικό, διπλωματικό και πολιτικό επίπεδο εφόσον υλοποιηθούν αποτελεσματικά θα μπορούσαν να ασκήσουν την πίεση που απαιτείται για να αναγκασθεί το καθεστώς του Sani Abacha να θεσπίσει δημοκρατικό συνταγματικό καθεστώς,

Ι. αποδοκιμάζοντας το γεγονός ότι το καθεστώς της Νιγηρίας αρνείται στην ουσία να μεταβεί ελεύθερα στην χώρα μια ομάδα της Commonwealth και να επισκεφθεί κατά βούληση τις διάφορες περιοχές της Νιγηρίας όπου διαπράττονται ατιμωρητί παραβιάσεις των δικαιωμάτων του ανθρώπου,

1. καταδικάζει το καθεστώς της Νιγηρίας, το οποίο εξακολουθεί να καταπιέζει βάναυσα τους αντιπάλους του και όλες τις δημοκρατικές δυνάμεις της χώρας και απευθύνει έκκληση στο Συμβούλιο, στην Επιτροπή και στα κράτη μέλη της Ευρωπαϊκής Ένωσης να ενισχύσουν χωρίς δισταγμό και κωλυσιεργία τις κυρώσεις κατά της Νιγηρίας και να εξασφαλίσουν την αυστηρή εφαρμογή τους 7

2. καλεί την κυβέρνηση της Νιγηρίας να αποκαταστήσει στη χώρα κράτος δικαίου υπό την ηγεσία εκλεγμένης πολιτικής κυβέρνησης μέχρι τα τέλη του 1996 αποκαθιστώντας τα δημοκρατικά δικαιώματα των πολιτών της Νιγηρίας 7

3. καλεί την κυβέρνηση της Νιγηρίας να πείσει την αντιπολίτευση να δεχτεί την έναρξη εποικοδομητικού διαλόγου με αυτήν προκειμένου να επιλυθεί η πολιτική κρίση που μαστίζει τη χώρα 7

4. καταδικάζει τη δολοφονία της κ. Kudiratu Abiola και καλεί την κυβέρνηση της Νιγηρίας να διαλευκάνει την υπόθεση και να εκδικάσει τους υπεύθυνους 7

5. ζητεί την απελευθέρωση όλων των κρατουμένων για πολιτικούς λόγους, μεταξύ των οποίων του Moshood Abiola, νικητή των προεδρικών δημοκρατικών εκλογών του 1993, καθώς και την παύση των διώξεων που παρατηρούνται τους τελευταίους μήνες κατά πολλών δημοσιογράφων 7

6. καλεί την κυβέρνηση της Νιγηρίας να αντιδράσει σε όλα τα ζητήματα που θέτει για τη Νιγηρία η έκθεση του Ιουλίου της Επιτροπής για τα Δικαιώματα του Ανθρώπου των Ηνωμένων Εθνών και ιδίως να ακυρώσει το διάταγμα αριθ. 2 του 1984 για την ασφάλεια του κράτους (κράτηση ατόμων) και κάθε άλλο διάταγμα που επιτρέπει την απεριόριστη κράτηση χωρίς απαγγελία κατηγορίας 7

7. καλεί την κυβέρνηση της Νιγηρίας να αποζημιώσει όλα τα θύματα παραβιάσεων των δικαιωμάτων του ανθρώπου, όπως πρότεινε η διερευνητική αποστολή της Γενικής Γραμματείας των Ηνωμένων Εθνών 7

8. καλεί τη διεθνή κοινότητα, και ιδίως την Ευρωπαϊκή Ένωση και την Κοινοπολιτεία των Εθνών, να διατηρήσουν τις κυρώσεις τους μέχρις ότου παραιτηθεί το καθεστώς της Νιγηρίας από τις ακρότητες που διαπράττει και θεσπίσει ελεύθερο δημοκρατικό καθεστώς 7

9. ζητεί την εκ μέρους της Ευρωπαϊκής Ένωσης πλήρη απαγόρευση κάθε εξαγωγής όπλων προς την Νιγηρία, συμπεριλαμβανομένων των εξαγωγών που αναφέρονται σε συμβάσεις που υπογράφηκαν πριν από τη θέση σε ισχύ του σημερινού εμπάργκο, καθώς και την επαλήθευση, για κάθε περίπτωση χωριστά και εφόσον επιβληθεί η ανωτέρω απαγόρευση, του εάν εμπίπτει σε αυτήν κάθε παροχή εξοπλισμού διπλής χρήσης, ήτοι που μπορεί να χρησιμοποιηθεί στο στρατιωτικό ή στον πολιτικό τομέα 7

10. καλεί τα κράτη μέλη της Ευρωπαϊκής Ένωσης να λάβουν τα μέτρα που απαιτούνται για το μπλοκάρισμα των χρηματοπιστωτικών πόρων της κυβέρνησης της Νιγηρίας καθώς και των μελών του προσωρινού συμβουλίου διακυβέρνησης και του ομοσπονδιακού εκτελεστικού συμβουλίου και των οικογενειών τους 7

11. καλεί το Συμβούλιο και την Επιτροπή της Ευρωπαϊκής Ένωσης να χρηματοδοτήσουν μελέτες ανεξάρτητων εμπειρογνωμόνων σχετικά με την επίπτωση των δραστηριοτήτων των επιχειρήσεων εξαγωγής πετρελαίου στο Δέλτα του ποταμού Νίγηρα και να θεσπίσουν κώδικες συμπεριφοράς που να εξασφαλίζουν ότι οι επιχειρήσεις με έδρα κράτη μέλη της Ευρωπαϊκής Ένωσης οι οποίες δρουν στη Νιγηρία σέβονται και υποστηρίζουν τις διεθνείς προδιαγραφές όσον αφορά τα δικαιώματα του ανθρώπου 7

12. αναθέτει στους συμπροέδρους της να διαβιβάσουν το παρόν ψήφισμα στο Συμβούλιο ΑΚΕ-ΕΕ, στην Επιτροπή, στο Ευρωπαϊκό Κοινοβούλιο, στο Συμβούλιο Ασφαλείας των Ηνωμένων Εθνών, στα Ηνωμένα Έθνη στη Γενεύη, στον ΟΑΕ, στην κυβέρνηση της Νιγηρίας και στους προέδρους των επιχειρήσεων εξόρυξης πετρελαίου που λειτουργούν στη Νιγηρία.